als_Latn dik_Latn sag_Latn
Edhe pse çdo ditë komunikacioni rrugor është duke u ndërtuar me standarde moderne, aksidentet rrugore prap janë të pashmangshme, por prap se prap akteri kryesor është faktori njeri.
Aksidentet rrugore janë të pashmangshme, sado që të jenë rrugët dhe kushtet atmosferike në nivel të duhur, përsëri faktori njeri është shkaktari kryesor për aksidentet në komunikacion, qoftë nga pakujdesia, shpejtësia e madhe (e palejuar), humbjes së kontrollit, ngasjes nën efektin e alkoolit e shumë shkaqe të tjera, për të cilat vet njeriu tregohet i paaftë për të evituar fatkeqësinë.
• Pas aksidentit është me rëndësi që automjetet e aksidentuara mos t’i lëvizim nga vendi i ngjarjes, por të presim deri sa të vijnë organet e policisë për të kryer raportin policor dhe për të marrë fotografitë nga vendi i ngjarjes. Në rast se në aksident ka edhe persona të lënduar, mundësisht të gjendet ndonjë automjet tjetër dhe personat të dërgohen në emergjence. Automjeti dhe personat tjerë të presin policinë për të dhënë deklarata dhe për të treguar se si ka ardhur deri te aksidenti.
• Pasi të bëhet procesi i policisë, një kopje të këtij procesi palët e marrin në stacion policor. Është me rëndësi që ky raport i policisë të jetë në origjinal, apo të jetë kopje e vulosur nga ana e policisë, për shkak se të njëjtin raport pala e dëmtuar duhet ta dërgojë në kompaninë e sigurimeve ku fajtori ka qenë i siguruar, në mënyrë që kompania t’ia vlerësojë dëmin në automjet.
• Pala e cila nuk është fajtore apo është pjesërisht fajtore për fatkeqësinë, automjetin e dëmtuar pas aksidentit duhet mbajtur në atë gjendje deri sa të lajmërohet kompania e sigurimeve, për ta fotografuar, për t’i shikuar pjesët e dëmtuara në automjet për ç'far e harton procesverbalin mbi dëmtimin e automjetit. Pala e dëmtuar duhet të kujdeset që në procesverbal të shënohen të gjitha pjesët e dëmtuara, edhe ato që në shikim të pare nuk vërehen (brenda në motor, apo brenda në automjet). Pasi të evidencohen pjesët e dëmtuara, pronari i automjetit duhet të kontaktojë me kompaninë e sigurimeve dhe të njoftohet për vlerësimin e dëmit nga ana e kompanisë. Ofertën mbi vlerësimin e demit pala duhet kërkuar në formë të shkruar.
• Ndodhë që vlerësimi të mos jetë real dhe oferta të jetë më e vogël se dëmi i shkaktuar, andaj pala e dëmtuar ka të drejtë ankese dhe duhet të paraqesë edhe fatura se sa i kushton rregullimi i automjetit tek serviset e autorizuara.
Procedura për kompensimin e dëmit të automjetit apo për riparimin e automjetit nga ana e kompanive të sigurimit falë ligjeve në fuqi, është e thjeshtë dhe mjaftë ekspeditive, mirëpo çfarë të bëjmë në rast se në aksidentin në fjalë ka edhe persona të lënduar.
Lëndimet trupore rezultojnë nga më të ndryshmet, duke filluar nga lëndime të lehta e deri në ato me pasoja, apo edhe më e keqja, me përfundime fatale.
Për të gjitha rastet e lartë cekura procedura është e njëjtë:
Sigurohu që policia të bëhet me dije saktësisht, se cilët persona janë të lënduar, në mënyrë që secili prej tyre me emër e mbiemër të figuron në raportin e policisë. Pasi të evidencohen si persona të lënduar në raportin e policisë duhet të siguroni dokumentacionin mjekësor në origjinal, të cilin e merrni në qendrën emergjente (apo ambulanca). Edhe kur i siguroni dokumentet e lartshënuara, mund të paraqitet nevoja e sigurimit të ekspertizës së komunikacionit apo të aktgjykimit mbi fajësinë në rastin konkret, prandaj, sigurimin e dokumentacionit të nevojshëm mund ta siguron avokati.
Avokati e njeh procedurën e kompenzimit të dëmit, andaj, duhet falur besimin profesionistëve për kryerjen e procedures, duke pasur parasysh se kompenzimi i dëmeve hynë në lëminë e lëndëve civile.
Kompanitë e sigurimeve e kanë shumë më lehtë dhe janë me serioze kur palët përfaqësohen nga avokatët e tyre, pasi kontakti i avokatit me kompaninë e sigurimeve është më i suksesshëm dhe ofertat më të favorshme për palën.
Shumë palë ankohen në procedurë gjyqësore, për shkak të vonesave, andaj avokati duhet të dijë përafërsisht t’ua tregojë të gjitha rrugët e mundshme dhe vonesat që paraqiten për të kompenzuar dëmin tuaj. Angazhimi i avokatit ua shpërblen dëmtimin tuaj.
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn